Mès endauant, totun, descurbí damb estonament, gràcies a cèrti especialistes mètges, que non se tractaue de cap comèdia, senon d'ua terribla malautia femenina, especiauments comuna aciu en Russia, çò que hè a veir eth crudèu destin des nòstes campanhardes: se tracte d'ua malautia costada pes trabalhs extenuants que se dediquen gessudes recentaments de jacilhes dures, e complicades, enes quaus non compden damb ajuda medicau de cap sòrta, e aumentada per amarum inconsolable, pes patacs e d'autes calamitats, que non totes es natures femenines son capables de sostier ena madeisha mida.